CELEX: 32008R1074
Language: ro
Date: 2008-10-31 00:00:00
Title: Regulamentul (CE) nr. 1074/2008 al Comisiei din 31 octombrie 2008 de modificare a Regulamentului (CE) nr. 1249/96 de stabilire a normelor de aplicare a Regulamentului (CEE) nr. 1766/92 al Consiliului în ceea ce privește drepturile de import în sectorul cerealelor

1.11.2008   
            
            
               RO
            
            
               Jurnalul Oficial al Uniunii Europene
            
            
               L 294/3
            
         
      REGULAMENTUL (CE) NR. 1074/2008 AL COMISIEI
   
   din 31 octombrie 2008
   de modificare a Regulamentului (CE) nr. 1249/96 de stabilire a normelor de aplicare a Regulamentului (CEE) nr. 1766/92 al Consiliului în ceea ce privește drepturile de import în sectorul cerealelor
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 143 litera (b), coroborat cu articolul 4,
   întrucât:
   
               (1)
            
            
               Articolul 2 alineatul (5) paragraful al doilea din Regulamentul (CE) nr. 1249/96 al Comisiei (2) prevede că garanția suplimentară de 24 EUR pe tonă pentru porumbul sticlos nu este necesară în cazul în care cererea de certificat de import este însoțită de un certificat de conformitate emis de Servicio Nacional de Sanidad y Calidad Agroalimentatia din Argentina. Or, în practică, acest certificat de conformitate se anexează la documentele de transport și însoțește, așadar, marfa. Din motive administrative, această situație împiedică agenții să obțină dispensa de garanție prevăzută de norme. Pentru a remedia această situație, este necesar să se modifice condițiile în care agenții au obligația de a prezenta dovada solicitată.
            
         
               (2)
            
            
               Articolul 5 alineatul (1) primul paragraf litera (b) din Regulamentul (CE) nr. 1249/96 prevede, în cazul importurilor de grâu comun de calitate superioară, principiul unei garanții specifice suplimentare garanțiilor prevăzute de Regulamentul (CE) nr. 1342/2003 al Comisiei din 28 iulie 2003 de stabilire a normelor speciale de aplicare a regimului licențelor de import și de export în sectorul cerealelor și al orezului (3). Această garanție suplimentară de 95 EUR pe tonă se justifică prin diferența de taxe vamale aplicabile la importul de grâu comun, în funcție de categoria calitativă de grâu – grâu de calitate superioară sau grâu de calitate inferioară sau medie. În cazul suspendării taxelor vamale pentru toate categoriile calitative de grâu comun în temeiul articolului 187 din Regulamentul (CE) nr. 1234/2007, garanția suplimentară menționată anterior nu se mai justifică și, prin urmare, este necesar să se prevadă ca această garanție să nu fie solicitată pentru întreaga perioadă în care sunt suspendate taxele.
            
         
               (3)
            
            
               Anexa IVb la Regulamentul (CE) nr. 1249/96 prezintă un model de certificat de conformitate autorizat de Guvernul Canadei privind specificările gradelor pentru exporturile de grâu comun și de grâu dur către Comunitatea Europeană. Prin scrisoarea oficială din 20 mai 2008, autoritățile canadiene au comunicat serviciilor Comisiei o modificare adusă modelului lor național. Prin urmare, respectivul model ar trebui adaptat.
            
         
               (4)
            
            
               Regulamentul (CE) nr. 1249/96 ar trebui modificat în consecință.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 1249/96 se modifică după cum urmează:
   
               1.
            
            
               La articolul 2 alineatul (5), paragraful al doilea se înlocuiește cu următorul text:
               „Prin derogare de la articolul 293 alineatul (1) litera (e) din Regulamentul (CEE) nr. 2454/93, importatorul depune la autoritatea competentă o garanție suplimentară de 24 euro pe tonă pentru porumbul sticlos, cu excepția cazului în care certificatul de import este însoțit de un certificat de conformitate emis de Servicio Nacional de Sanidad y Calidad Agroalimentaria (Senasa) din Argentina, în conformitate cu articolul 6 alineatul (1) din prezentul regulament. În acest caz, cererea de certificat de import și certificatul de import propriu-zis cuprind, la rubrica 24, o mențiune cu privire la tipul de certificat de conformitate și la numărul acestuia.”
            
         
               2.
            
            
               Articolul 5 se modifică după cum urmează:
               
                           (a)
                        
                        
                           la alineatul (1) paragraful al doilea, teza a treia se înlocuiește cu următorul text:
                           „În acest caz, cererea de certificat de import și certificatul de import propriu-zis cuprind, la rubrica 24, o mențiune cu privire la tipul de certificat de conformitate și la numărul acestuia.”;
                        
                     
                           (b)
                        
                        
                           se adaugă următorul alineat (3):
                           „(3)   În cazul suspendării taxelor vamale la import pentru toate categoriile calitative de grâu comun, în temeiul articolului 187 din Regulamentul (CE) nr. 1234/2007, garanția suplimentară de 95 EUR pe tonă menționată la alineatul (1) din prezentul articol nu se solicită pentru întreaga perioadă în care sunt suspendate taxele.”
                        
                     
         
               3.
            
            
               În anexa IVb, modelul de certificat de conformitate autorizat de Guvernul Canadei privind specificările gradelor pentru exporturile de grâu comun și de grâu dur se înlocuiește cu modelul prevăzut în anexa la prezentul regulament.
            
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 octombrie 2008.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 299, 16.11.2007, p. 1.
   
      (2)  JO L 161, 29.6.1996, p. 125.
   
      (3)  JO L 189, 29.7.2003, p. 12.
   
      ANEXĂ
      MODEL DE CERTIFICAT DE CONFORMITATE AUTORIZAT DE GUVERNUL CANADEI PRIVIND SPECIFICĂRILE GRADELOR PENTRU EXPORTURILE DE GRÂU COMUN ȘI DE GRÂU DUR